《满庭芳 其六 代乡大夫报劝》
宋代·史浩

油幕初开，骍旄前导，暂归梓里舂容。致身槐揆，功在鼎彝中。

自是襟怀绝俗，今犹记、笔砚陈踪。张高会，君恩厚赐，乐与故人同。

把麾，鄞水上，相看青眼，谁复如公。况亲陪尊俎，笑接群翁。

坐上笙歌屡合，须拚到、晓日酣红。公今去，恩波四海，桃李尽东风。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。